8. trolejbusu maršruts (Rīga)

8. trolejbusu maršruts bija Rīgas sabiedriskā transporta trolejbusu maršruts, kas sākotnēji kursēja no Brīvības pieminekļa apkārtnes līdz Ābolu ielai Zemgales priekšpilsētas Atgāzenes apkaimē. 1980. gados maršrutu saīsināja līdz Latviešu strēlnieku laukumam (tagadējais Rātslaukums). Savukārt 2009. gada 1. septembrī maršrutu pagarināja līdz autobusu galapunktam "Stacijas laukums" 13. janvāra ielā.

 Vēsture 
Trolejbusu satiksme 8. maršrutā tika atklāta 1960. gadā, nodrošinot iedzīvotājiem iespēju ar trolejbusu nokļūt līdz Rīgas pilsētas robežai Atgāzenes apkaimē. Sākotnēji trolejbusi kursēja no Brīvības pieminekļa apkārtnes caur Vecrīgu līdz Ābolu ielai. Dažus gadus vēlāk, 1964. gadā, tika atklāts 12. trolejbusu maršruts, kurš dublēja lielu daļu 8. maršruta (no pilsētas centra līdz Ģimnastikas ielai).

1980. gados, pārtraucot trolejbusu kustību cauri Vecrīgai, maršruts tika saīsināts līdz Latviešu strēlnieku laukumam (tagadējais Rātslaukums). Pēc maršruta saīsināšanas trolejbusi vairs nebrauca pa Kaļķu ielu līdz Brīvības piemineklim.

2009. gada 1. septembrī, uzlabojot satiksmes drošību 11. novembra krastmalā, trolejbusu galapunkts Rātslaukumā tika likvidēts, līdz ar to 8. maršrutu pagarināja līdz autobusu galapunktam "Stacijas laukums" 13. janvāra ielā. Trolejbusi bezkontakttīkla posmā Rīgas centrā, no pieturas "11. novembra krastmala" virzienā uz Stacijas laukumu līdz pieturai "Akmeņu iela" virzienā uz Ābolu ielu brauca, izmantojot iebūvēto dīzeļģeneratoru.Trolejbusu galapunktu pārceļ ar pārparatumiem, diena.lv Kontakttīkla posms uz Akmens tilta un tā nobrauktuves uz Mūkusalas ielu ārpilsētas virzienā netika izmantots.

Tā kā jaunais galapunkts "Stacijas laukums" sakrita ar 8. autobusu maršruta galapunktu, tika pieņemts lēmums pārnumurēt 8. trolejbusu līniju. 2009. gada 1. oktobrī 8. trolejbusu maršrutu pārnumurēja par 27. trolejbusu maršrutu.8. trolejbusu maršrutu pārnumurēs par 27. trolejbusu maršrutu, delfi.lv

 Maršruts 
 Līdz 2009. gada 1. septembrim 8. maršruta trolejbusi kursēja sekojoši:

Virzienā Rātslaukums — Ābolu iela trolejbusi kursēja šādās ielās: izbrauktuve no Rātslaukuma, Akmens tilts, Mūkusalas iela, Laivu iela, Buru iela, Jelgavas iela un Vienības gatve.

Virzienā Ābolu iela — Rātslaukums trolejbusi kursēja šādās ielās: Vienības gatve, Jelgavas iela, Buru iela, Laivu iela, Mūkusalas iela, Akmens tilts un iebrauktuve Rātslaukumā.

 Laikā no 2009. gada 1. septembra līdz 1. oktobrim 8. maršruta trolejbusi kursēja sekojoši:

Virzienā Stacijas laukums — Ābolu iela trolejbusi kursēja šādās ielās: 13. janvāra iela, 11. novembra krastmala, Akmens tilts, Mūkusalas iela, Laivu iela, Buru iela, Jelgavas iela un Vienības gatve.

Virzienā Ābolu iela — Stacijas laukums trolejbusi kursēja šādās ielās: Vienības gatve, Jelgavas iela, Buru iela, Laivu iela, Mūkusalas iela, Akmens tilts, 11. novembra krastmala un 13. janvāra iela.

 Pieturvietas 
 Līdz 2009. gada 1. septembrim 8. trolejbusu maršrutā bija 27 pieturas. Virzienā Rātslaukums — Ābolu iela bija 14 pieturas, savukārt virzienā Ābolu iela — Rātslaukums bija 13 pieturas.

Nr.Nosaukums 1 Rātslaukums 2 Akmeņu iela 3 Laikraksts "Diena" 4 "Celtniecības pasaule" 5 Laivu iela 6 Jelgavas iela 7 Bieķensalas iela 8 Satiksmes iela 9 Vienības gatve 10 Robežu iela / Bērnu slimnīca 11 Ģimnastikas iela 12 Irbenes iela 13 Graudu iela 14 Ābolu ielaNr.Nosaukums 1 Ābolu iela 2 Graudu iela 3 Irbenes iela 4 Ģimnastikas iela 5 Robežu iela / Bērnu slimnīca 6 Jelgavas iela 7 Satiksmes iela 8 Bieķensalas iela 9 Laivu iela 10 "Celtniecības pasaule" 11 Laikraksts "Diena" 12 Akmeņu iela 13 Rātslaukums

 Laikā no 2009. gada 1. septembra līdz 1. oktobrim 8. trolejbusu maršrutā bija 31 pietura. Virzienā Stacijas laukums — Ābolu iela bija 16 pieturas, savukārt virzienā Ābolu iela — Stacijas laukums bija 15 pieturas.

Nr.Nosaukums 1 Stacijas laukums 2 13. janvāra iela 3 Grēcinieku iela 4 Akmeņu iela 5 Laikraksts "Diena" 6 "Celtniecības pasaule" 7 Laivu iela 8 Jelgavas iela 9 Bieķensalas iela 10 Satiksmes iela 11 Vienības gatve 12 Robežu iela / Bērnu slimnīca 13 Ģimnastikas iela 14 Irbenes iela 15 Graudu iela 16 Ābolu ielaNr.Nosaukums 1 Ābolu iela 2 Graudu iela 3 Irbenes iela 4 Ģimnastikas iela 5 Robežu iela / Bērnu slimnīca 6 Jelgavas iela 7 Satiksmes iela 8 Bieķensalas iela 9 Laivu iela 10 "Celtniecības pasaule" 11 Laikraksts "Diena" 12 Akmeņu iela 13 11. novembra krastmala 14 "Stockmann" centrs 15 Stacijas laukums

 Skatīt arī 
 Trolejbusu satiksme Rīgā
 Sabiedriskais transports Rīgā
 Rīgas satiksme

 Atsauces 

 Ārējās saites 
 www.rigassatiksme.lv


08